Nič lepšie, ako je stretnutie s knihou priamo v knižnici, si v rámci mesiaca knihy nemožno predstaviť. Spojiť multikultúrnu výchovu s rozvojom čitateľskej gramotnosti a vlasteneckej výchovy bolo 14.3.2017 v Štátnej vedeckej knižnici v Prešove veľmi zaujímavé. Odborní zamestnanci Dokumentačno- informačného centra rómskej kultúry pripravili úžasnú prehliadku hudobnej a divadelnej tvorby rómskych umelcov, sprítomnili našim žiakom aj históriu, literatúru a rómske remeslá. Rozprávanie dopĺňali videoprodukciou, vymedzený čas preto plynul naozaj rýchlo. Exkurziou po jednotlivých oddeleniach vedeckej knižnice žiaci 2. stupňa získali prehľad o možnom zdroji získania odborných informácií z kníh. V nahrávacom štúdiu knižnice si členky školského Rozhlasového krúžku vyskúšali profesionálne podmienky vysielania .
Ďakujeme odborným zamestnancom Štátnej vedeckej knižnice v Prešove Bc.Zdeňkovi Kovářovi a Mgr.J.Gáborovej za dopoludnie plné informácií a zážitkov.
PaedDr.A.Pekárová, Mgr.M.Režnická
Základná škola
Kancelária školy: +421 905 846 748, 051 7713331
Školská jedáleň: 051 7713332